stanford-oval/wikipedia huggingface dataset:
Kw

Kw tarkoittaa seuraavia:
kilowatti, tunnus kW, tehon yksikkö
korni, ISO 639-1 -koodi kw, kieli
Kuwait, ISO 3166-1 -koodi KW, valtio tai muu maantieteellinen alue
lyhyet aallot, KW, saksan ilmauksesta Kurzwellen, taajuusalue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kw”, voi hakea sivunnimihaulla, laajalla sivunnimihaulla tai tekstihaulla.
Kuningas Salomonin kaivokset (vuoden 1950 elokuva)

| Kuningas Salomonin kaivokset> King Solomon’s Mines |
| --- | --- |

Ohjaaja:   Compton Bennett  Andrew Marton 
Käsikirjoittaja:   Helen Deutsch  Henry Rider Haggard (romaani) 
Tuottaja:  Sam Zimbalist
Säveltäjä:  Mischa Spoliansky
Kuvaaja:  Robert Surtees
Leikkaaja:   Ralph E. Winters  Conrad A. Nervig 
Tuotantosuunnittelija:  Cedric Gibbons
Pääosat:   Deborah Kerr  Stewart Granger  Richard Carlson 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  9. marraskuuta 1950
Kesto:  103 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kuningas Salomonin kaivokset (King Solomon’s Mines) on Compton Bennettin ja Andrew Martonin ohjaama yhdysvaltalainen elokuva vuodelta 1950. Elokuva perustuu Henry Rider Haggardin samannimiseen romaaniin. Elokuva sai Oscar-palkinnon parhaasta kuvauksesta ja parhaasta leikkauksesta. Lisäksi se oli ehdolla parhaan elokuvan palkinnon saajaksi.
Elokuvassa Stewart Granger näyttelee seikkailija Allan Quatermainia, jonka Deborah Kerrin  näyttelemä Elizabeth Curtis palkkaa etsimään Afrikassa kadonnutta aviomiestään.
Roolit

| 0 | 1 | 2 |
| --- | --- | --- |
|  Stewart Granger  | … |  Allan Quatermain   |
|  Deborah Kerr  | … |  Elizabeth Curtis    |
|  Richard Carlson  | … |  John Goode   |
|  Hugo Haas  | … |  Van Brun    |
Aiheesta muualla

Kuningas Salomonin kaivokset Internet Movie Databasessa (englanniksi)
Lamorak

Howard Pyle: Sir Lamorack.
Lamorak, myös Sir Lamorak tai Sir Lamorack, on yksi pyöreän pöydän ritareista, joka esiintyy kuningas Arthuriin liittyvissä legendoissa. Lamorak on kuningas Pellinoren poika, ja hänen veljiään ovat Tor, Aglovale, Dornar, Percival ja Dindrane. Lamorak on kuulu suurista voimistaan, ja häntä pidetään joissakin kertomuksissa kolmanneksi parhaana ritarina heti Lancelotin ja Tristanin jälkeen.
Kuningas Lotin surman jälkeen Lamorakista tulee tämän lesken Morgausen rakastaja. Morgausen poika Gaheris saa tämän selville ja surmaa heidät.
Lavaur (Tarn)

| Lavaur |
| --- | --- |

 vaakuna
 Lavaur
 Koordinaatit: 43°41′59″N, 1°49′11″E 
Valtio:  Ranska
Alue:  Midi-Pyrénées
Departementti:  Tarn
Arrondissementti:  Castres
Väkiluku:  10 000
 
 Kunnan kotisivut 
Infobox OKVirheellinen NIMI-arvo: 
Lavaur on kunta Etelä-Ranskassa Tarnin departementissa Midi-Pyrénées'n alueella. Se sijaitsee Agout-joen varrella. Kunnan nähtävyys on Saint-Alainin katedraali.
Cathédrale Saint-Alain
Aiheesta muualla

Kuvia tai muita tiedostoja aiheesta Lavaur (Tarn) Wikimedia Commonsissa
Kummitusjuna (elokuva)

| Kummitusjuna> The Funhouse |
| --- | --- |

Ohjaaja:  Tobe Hooper
Käsikirjoittaja:  Larry Block
Tuottaja:  Steven Bernhardt Derek Power Mace Neufeld Mark L. Lester
Säveltäjä:  John Beal
Kuvaaja:  Andrew Laszlo
Leikkaaja:  Jack Hofstra
Pääosat:  Elizabeth Berridge Cooper Huckabee Kevin Conway
Valmistustiedot
Valmistusmaa:  Yhdysvallat
Tuotantoyhtiö:  Universal Pictures Mace Neufeld Productions
Levittäjä:  Universal Studios Netflix
Ensi-ilta:   1981-3-1313. maaliskuuta 1981 (Yhdysvallat)  
Kesto:  96 min.
Alkuperäiskieli:  englanti
Budjetti:  3 miljoonaa dollaria
Tuotto:  7,8 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kummitusjuna (engl. The Funhouse) on yhdysvaltalainen kauhuelokuva vuodelta 1981. Elokuvan on ohjannut elokuvastaan Texasin moottorisahamurhat tunnettu Tobe Hooper ja sen pääosassa näyttelee Elizabeth Berridge.
Huolimatta aikalaisten kriitikoiden suhteellisen positiivisesta vastaanotosta kolmen miljoonan dollarin budjetilla tuotettu elokuva ei menestynyt lipputulollisesti, sillä se tuotti lopulta kansainvälisesti vain 7,8 miljoonaa dollaria.
Elokuvan tuotannon yhteydessä ilmestyi vuonna 1980 The Funhouse -niminen kirjasovitus, jonka kirjoitti Owen West -salanimellä kauhukirjailija Dean Koontz.
Juoni

Teini-ikäinen Amy Harper (Elizabeth Berridge) on lähdössä poikaystävänsä Buzzin (Cooper Huckabee) ja heidän ystäviensä Lizin (Largo Woodruff) ja Richien (Miles Chapin) kanssa viettämään iltaa kaupunkiin saapuneeseen kiertelevään tivoliin, vaikka Amyn vanhemmat suhtautuvatkin epäluuloisesti eri puolella maata kiertäneen tivolin yhteydessä liittyneiden murhatapausten vuoksi. Joukon perässä kotoa karkaa myös Amyn pikkuveli Joey (Shawn Carson) suuntanaan tivoli. Paikan päällä vietettyään aikansa Richie ehdottaa, että he jäisivät salaa yöpymään tivolin kummitusjunaan lähellä sulkemisaikaa. Toteutettuaan hankkeensa he tulevat todistaneeksi Conrad Strakerin (Kevin Conway) omistaman vetonaulan tiloissa kauhistuttavan murhan, ja kun heidän läsnäolonsa tulee ilmi Conradille, tämä usuttaa tappajan nuorten perään.
Rooleissa

| 0 | 1 | 2 |
| --- | --- | --- |
|  Elizabeth Berridge  | … |  Amy Harper   |
|  Cooper Huckabee  | … |  Buzz   |
|  Largo Woodruff  | … |  Liz Duncan   |
|  Miles Chapin  | … |  Richie   |
|  Kevin Conway  | … |  Conrad Straker   |
|  Wayne Doba  | … |  Gunther Twibunt   |
|  Sylvia Miles  | … |  Madame Zena   |
|  Shawn Carson  | … |  Joey Harper   |
Aiheesta muualla

The Funhouse – IMDb
The Funhouse – Elonet
The Funhouse – AllMovie
The Funhouse – Rotten Tomatoes
Kəlbəcər

| Kəlbəcər |
| --- | --- |
 Tuhottua kaupunkia vuonna 2021.
 Kəlbəcər
 Koordinaatit: 40°6′24″N, 46°2′18″E 
Valtio:   Azerbaidžan
Piiri:  Kəlbəcər
Kaupungiksi:  1980
Väkiluku (2009):  600
Infobox OKVirheellinen NIMI-arvo: 
Kəlbəcər (arm. Քարվաճառ, Qarvatšar; ven. Кельбаджа́р, Kelbadžar) on kaupunki Azerbaidžanissa. Se sijaitsee Pienellä-Kaukasuksella Tərtərjoen varrella 445 kilometriä Bakusta länteen.
Paikkakunnasta tuli Kəlbəcərin piirin keskus vuonna 1930 ja kaupunki vuonna 1980. Neuvostoaikana Kəlbəcər oli karjatalousalueen keskus, jossa toimi elintarviketeollisuutta. Vuoden 1989 väestönlaskennan mukaan siellä oli 7 200 asukasta.
Armenialaiset joukot valtasivat Kəlbəcərin Vuoristo-Karabahin sodan aikana maalis-huhtikuussa 1992, jolloin koko azeriväestö pakeni kaupungista. Vuoteen 2020 asti se kuului Qarvatšar-nimisenä de facto itsenäisen Vuoristo-Karabahin tasavallan Šahumjanin piiriin. Asukkaita oli 600 henkeä vuonna 2009. Kəlbəcər luovutettiin takaisin Azerbaidžanille vuoden 2020 sodan jälkeen 25. marraskuuta. Paikalliset armenialaiset siirtyivät Armeniaan.
Aiheesta muualla

Kuvia tai muita tiedostoja aiheesta Kəlbəcər Wikimedia Commonsissa
Kəlbəcərin piirikunta

Kəlbəcərin piiri Azerbaidžanin kartalla.
Kəlbəcərin piirikunta (azer. Kəlbəcər rayonu, ven. Кельбаджарский район, Kelbadžarski raion) on Azerbaidžanin hallintoalue. Vuonna 1930 perustetun piirin pinta-ala on 3050 neliökilometriä.
Kəlbəcərin piiri sijaitsee Azerbaidžanin lounaisosan vuoristoseudulla Vuoristo-Karabahin ja Armenian välissä. Maan virallisen hallinnollisen jaon mukaan se rajoittuu pohjoisessa Daşkəsənin, Göygölin ja Goranboyn, koillisessa Tərtərin, idässä Ağdamin, kaakossa Xocalın sekä etelässä Laçınin piireihin.
Vuoden 1989 väestönlaskennan mukaan Kəlbəcərin piirissä oli 43 700 asukasta. Sen hallinnollinen keskus oli Kəlbəcərin kaupunki. Toinen huomattavampi paikkakunta oli İstisun kylpylätaajama. Marraskuussa 1991 piiriin liitettiin Vuoristo-Karabahin Mardakertin piirin länsiosa. Armenialaiset joukot miehittivät alueen Vuoristo-Karabahin sodan aikana huhtikuussa 1993.
Osana Vuoristo-Karabahin tasavaltaa  alue kuului Šahumjanin ja Askeranin piireihin.
Kəlbəcər luovutettiin takaisin Azerbaidžanille vuoden 2020 sodan jälkeen 25. marraskuuta. Paikalliset armenialaiset siirtyivät Armeniaan.
Aiheesta muualla

Wikimedia Commonsissa on kuvia tai muita tiedostoja aiheesta .
Kəlbəcərin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Kuolantuhkapensas

| Kuolantuhkapensas |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Kladi::  Rosidit
Lahko::  Rosales
Heimo::  Ruusukasvit Rosaceae
Suku::  Tuhkapensaat Cotoneaster
Laji::  cinnabarinus
Kaksiosainen nimi
 Cotoneaster cinnabarinus  Juz. 
Katso myös
   Kuolantuhkapensas Wikispeciesissä   Kuolantuhkapensas Commonsissa 
Infobox OKNimi-testi OK: 
Kuolantuhkapensas (Cotoneaster cinnabarinus) on ruusukasveihin kuuluva pensaslaji. Lajia käytetään koristekasvina.
Levinneisyys

Kuolantuhkapensasta esiintyy Pohjois-Venäjällä. Sillä on laaja levinneisyysalue Venäjän Euroopan puoleisen osan subarktisella vyöhykkeellä Kuolan niemimaalta ja Karjalasta Uralvuoristoon. Se kasvaa melko samalla alueella ja joskus samalla kasvupaikalla lähilajinsa karjalantuhkapensaan (Cotoneaster antoninae) kanssa. Kuolantuhkapensas viihtyy kuitenkin kylmemmässä ilmastossa ja kasvaa karjalantuhkapensasta pohjoisempana ja vuoristossa korkeammalla.
Ruotsalainen tuhkapensastutkija Bertil Hylmö erotti 1990-luvulla kuolantuhkapensaasta omaksi lajikseen uralilaisen Cotoneaster uralensis-lajin, jonka taksonomisesta statuksesta on eriäviä näkemyksiä.
Aiheesta muualla

Suomen Lajitietokeskus: Kuolantuhkapensas – Cotoneaster cinnabarinus
Kymco

| Kymco  Kwang Yang Motor Co, Ltd |
| --- | --- |

Perustettu:   Kaohsiungissa, Taiwanissa 1963
Kotipaikka:   Kaohsiung, Taiwan
Toiminta-alue:  Koko maailma
Toimiala:  Ajoneuvot
Tuotteet:  Moottoripyörät, skootterit, ATV:t
Henkilöstö:  3000 (2007)
Omistaja:  Kwang Yang Motor Co, Ltd
Kotisivu:   
Infobox OKVirheellinen NIMI-arvo: 
Kymco on Kwang Yang Motor Co, Ltd:n käyttämä myyntinimike. Yhtiö valmistaa skoottereita, moottoripyöriä, ja mönkijöitä. Se on Taiwanin suurin ja yksi maailman suurimmista skoottereiden ja moottoripyörien valmistajista.  Kymco perustettiin vuonna 1963 valmistamaan Hondan varaosia. Ensimmäinen moottoripyörä valmistui vuonna 1970 ja markkinointi "Kymco"-nimen alla alkoi vuonna 1992. Kymcon tehdas sijaitsee Kaohsiungissa Taiwanissa, ja työllistää noin 3400 ihmistä. Noin 480 000 ajoneuvoa valmistuu vuosittain. Kymcolla on tehtaita myös Indonesian Jakartassa, kuten myös Kiinan Shanghaissa ja Chengdussa.
Kymcon Suomen maahantuoja on GLE Oy / Snellman Motosport.
2000-luvulla Kymcon valmistamat 250 -kuutioiset nelitahtimoottorit ovat olleet suosittuja myös eri ATV-merkkien ja go-kart merkkien moottoreina. Kymcon valmistamaa 250cc moottoria ovat käyttäneet mm. Arctic Cat ja PGO -merkit. Kymco ja Kawasaki ovat investoineet yhteiseen moottoritehdashankkeeseen Kymcon Changzhoun tehtaalle Kiinassa. Tehtaan tuotanto käynnistyy 2010 aikana ja moottoreita tullaan käyttämään Kawasaki ja Kymco -merkkisten kaksipyöräisten voimanlähteinä. Kymco ja BMW ovat tehneet moottoriyhteistyötä Kymcon toimittaessa 449cc nelitahtimoottorin  BMW:n G 450 X enduro pyörään.
Australiassa Kymco-skoottereita myytiin nimellä Bug Scooters.
Tuotteita > Skootterit

K-pipe 50
Cobra Cross 50
Cobra Racer 50
Dink 50 A/C
Dink L/C
Bet & Win 50
People 50
People S 50
Kymco Agility RS 50 Naked 2T
Agility Fat 50
Agility City 50
Agility 50 sport
Yup 50
Visa R 50
ZX 50
Super 9 50
Super 8 50
Super 8 2-T
Vitality 50 (2T & 4T)
Filly 50LX
Top Boy 50 On/Off Road
Caro 100
Sooner 100
Super 8 125
Agility Fat 125
Agility City 125
Movie XL 125
Miler 125
Ego 125
Grand Dink 125
Bet & Win 125
Dink/Yager 125
People S 125
Spacer 50/125
Vivio 125
Dink 150
Grand Dink 150
Movie XL 150
Bet & Win 150
People S 200
People GTi 200
Dink 200
Dink 200i / Frost 200i Kanadassa
Grand Dink 250 / Grand Vista USA:ssa
Bet & Win 250
People S 250
Yup 250
Downtown 300i ABS
People GTi 300
Xciting 250
Xciting R 300i
Xciting 500
Myroad 700i
Superfever
Tuotteita > Moottoripyörät

Venox 250
Zing 150
Stryker 150
Hipster 150
Grand King 150
Cruiser 125
Hipster 125 4V
Zing 125
Pulsar/CK 125
Stryker 125
Grand King 125
Spike 125
Activ 50/110/125
Quannon 125
Tuotteita > Mönkijät

MXU 50
MXU 150
MXU 250
MXU 300
MXU 400
MXU 500
UXV 500
Maxxer 300
Mongoose KXR250
KXR 250
MXer 50
MXer 150
MXer 125
KXR 90
Aiheesta muualla

Kuvia tai muita tiedostoja aiheesta Kymco Wikimedia Commonsissa
Kymcon tehtaan kotisivut
Kymcon suomenkieliset kotisivut (Arkistoitu – Internet Archive)
Kymco Grand Dink 125
Kymco Agility City 50
Kymco Filly 50
Kymco Super 9 A/C 50
Kymco Venox 250.
Kymo MXU 300-mönkijä.
Kymco MXU 500-mönkijä.
Köngäs (täsmennyssivu)

Köngäs voi tarkoittaa seuraavia:
Yleisnimi

köngäs, Pohjois-Suomen jyrkkäputouksinen koski
Paikannimi

Köngäs, kylä Kittilässä Suomessa
Köngäs, kylä Pajalassa Ruotsissa
Köngäksen ruukki, ruukki Pajalan Köngäksessä Ruotsissa
Suomalainen sukunimi

Elli-Kaija Köngäs (1932–1982), amerikansuomalainen antropologi
Heidi Köngäs (o.s. Myntti, s. 1954), ohjaaja ja kirjailija
Kylli Köngäs (s. 1962), näyttelijä
Markku Köngäs (s. 1958), näyttelijä, Kylli Köngaksen veli
Teemu Köngäs (s. 1976), hiihtosuunnistaja
Lakimiehet

| Lakimiehet> The Litigators |
| --- | --- |

Alkuperäisteos
Kirjailija:  John Grisham
Kieli:  englanti
Genre:  lakitrilleri
Kustantaja:  Doubleday
Julkaistu:  385
ISBN:  978-0-385-53513-7
Suomennos
Suomentaja:  Kimmo Paukku
Kustantaja:  WSOY
Julkaistu:  2012
Sivumäärä:  358
ISBN:  978-951-0-39106-8
Löydä lisää kirjojaKirjallisuuden teemasivulta
Lakimiehet (engl. The Litigators) on John Grishamin kirjoittama lakitrilleri. Teos on Grishamin 25. romaani. Englanninkielinen alkuteos The Litigators ilmestyi vuonna 2011 ja suomennos vuonna 2012.
Juoni

Finley & Figg on pieni kahden miehen lakitoimisto, jonka toimeksiannot koostuvat lähinnä paikallisten pika-avioerojen ja rattijuopumusten hoiteluista. Kahdenkymmenen yhteisen vuoden jälkeen Oscar Finley ja Wally Figg kinastelevat kuin vanha aviopari, mutta onnistuvat aina jotenkin raapimaan elantonsa kasaan.
Eräänä päivänä muutos kuitenkin saapuu nuoren huippuasianajajan hahmossa. David Zinc on loppuun palanut, huippupestin jättänyt nälkäinen lakimies, joka ottaa mielellään vastaan paikan pienestä toimistosta. Pian Finley & Figg päätyy ryhmäkanteen muodossa haastamaan suurta Varrick Labs -nimistä lääkeyhtiötä.
Aiheesta muualla

Virallinen sivu
Leeteuk

| Leeteuk |
| --- | --- |
 Leeteuk Incheonin lentokentällä marraskuussa 2019
Henkilötiedot
Syntynyt: 1. heinäkuuta 1983 (ikä 41) Soul, Korean tasavalta
Ammatti:  laulaja, lauluntekijä, näyttelijä, radiojuontaja, juontaja, malli
Muusikko
Taiteilijanimi:  Leeteuk
Laulukielet:  korea, japani
Aktiivisena:  2005-nykyhetki
Tyylilajit:  K-pop, J-pop, Trot, R&B
Soittimet:  piano, kitara
Yhtyeet:  Super Junior, Super Junior-T, Super Junior-H, SM Town
Levy-yhtiöt:  SM, Label SJ
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Park Jeong-su (1. heinäkuuta 1983), tunnetaan paremmin taiteilijanimellä Leeteuk on eteläkorealainen laulaja, näyttelijä ja juontaja. Hän on poikabändi Super Juniorin ja sen alaryhmien, Super Junior-T:n ja Super Junior-H:n jäsen.
Leeteuk on esiintynyt  Super Juniorin albumeilla A-Cha ja Mr Simple, ja säveltänyt kappaleita albumeille Mr Simple (2011), Replay (2018) Time Line (2019) ja Time Slip (2019).
Käännös suomeksi
Kääpiölepakko

| Kääpiölepakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Siipat Vespertilionidae
Suku::  Pipistrellus
Laji::  pygmaeus
Kaksiosainen nimi
 Pipistrellus pygmaeus  (Leach, 1825) 
 Kääpiölepakon levinneisyys
Katso myös
   Kääpiölepakko Wikispeciesissä   Kääpiölepakko Commonsissa 
Infobox OKNimi-testi OKIUCN-testi OK: 
Kääpiölepakko (Pipistrellus pygmaeus) on pienikokoinen siippojen heimoon kuuluva lepakkolaji, jota pidettiin aiemmin samana lajina kuin vaivaislepakko (Pipistrellus pipistrellus). Lajit voidaan erottaa toisistaan yleensä vain ultraäänen perusteella. Kääpiölepakkoja tavataan Euroopan alueella ja vaikka sen levinneisyystiedot ovat puuttellisia, lajin tiedetään olevan runsaslukuinen. Kääpiölepakko on ruskea lepakkolaji, ja sen paino on noin viisi grammaa.
Ulkonäkö ja äänet

Kääpiölepakon paino on normaalisti 4–7 grammaa ja siipien kärkiväli vähän yli 20 cm. Turkki on selkäpuolelta vaaleanruskea tai kellertävän punaruskea, vatsapuolelta hieman vaaleampi. Korvat ja siivet ovat vaalean harmaanruskeat ja kuono vaalean punaruskea.
Lajin kaikuluotusäänet ovat taajuudeltaan noin 55 kHz.
Levinneisyys ja suojelu

Lajia tavataan vain Euroopassa ja Azerbaidžanin alueella. Vaikka lajia ei ole tunnettu kauan, ja sen levinneisyyttä koskevat tiedot ovat osin puutteellisia, sen tiedetään kuitenkin olevan runsaslukuinen ja laajalle levinnyt. Skandinaviassa se elää pohjoisempana kuin vaivaislepakko, ja esimerkiksi Ruotsissa se on melko yleinen. Suomessa lajia on tavattu vain satunnaisesti: ensimmäinen havainto on vuodelta 2006 Hangosta. Havainto tuli tosin ilmi vasta vuonna 2007, jolloin kääpiölepakon ääniä tunnistettiin sekä 2006 että 2007 tallennetuilta detektoriaineistoilta. Havaintojen vähyydestä ja lisääntymis- ja talvehtimislöytöjen puuttumisesta huolimatta lajilla saattaa olla Suomessa vakituinen kanta. Uusimpien tutkimusten mukaan Suomessa elävät kääpiölepakot muuttavat talveksi manner-Eurooppaan.
Kääpiölepakko on rauhoitettu laji useimmissa maissa, jossa sitä esiintyy, mukaan lukien Suomessa. Sen suojelu on vahvistettu Bonnin ja Bernin yleissopimuksissa. Kääpiölepakko kuuluu myös Euroopan unionin luontodirektiivin IV liitteen mukaisiin suojeltaviin lajeihin.
Käyttäytyminen

Kääpiölepakko elää yleensä lähempänä vesistöjä kuin vaivaislepakko. Lajille tyypillinen elinalue on kosteikko, muu vesialue tai puita sisältävä ympäristö. Sen tyypillinen ruokavalio koostuu pääosin pienistä kaksisiipisistä hyönteisistä, kuten hyttysistä. Lisääntymispaikkoina kääpiölepakko käyttää usein rakennuksia, mutta talvisista horrostamispaikoista ei ole tietoa.
Aiheesta muualla

ARKive - kuvia kääpiölepakosta (Arkistoitu – Internet Archive) (englanniksi)
Kääpiölauhio

| Kääpiölauhio |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Lauhiot Aira
Laji::  praecox
Kaksiosainen nimi
 Aira praecox  L. 
Katso myös
   Kääpiölauhio Wikispeciesissä   Kääpiölauhio Commonsissa 
Infobox OKNimi-testi OK: 
Kääpiölauhio eli kääpiölauha eli kevätkääpiölauha (Aira praecox) on yksivuotinen, Euroopassa tavattava kuivien paikkojen pienikokoinen heinäkasvi. Kääpiölauhiota tavataan Suomessa ainoastaan Ahvenanmaalla, jossa se on rauhoitettu ja luokiteltu silmälläpidettäväksi lajiksi.
Ulkonäkö ja koko

Kääpiölauhio kasvaa 5–15 cm korkeaksi. Varret ovat kaljuja, hentoja ja alaosastaan tummantiilenpunaisia. Lehtilapa on 0,3–0,5 mm leveä ja kouruinen. Lehden kieleke on suipohko ja 2–3 mm pitkä. Vaalea kukinto on 1–5 cm pitkä, kapea röyhy. Kukinnon haarat ovat lyhyitä ja pystyjä. Tähkylät ovat 2–3 mm pitkiä ja kaksikukkaisia. Kaleet ovat tähkylänpituisia. Helpeen tyvipuoliskosta lähtevä vihne on jopa 4 mm pitkä. Kääpiölauhio kukkii Suomessa touko-kesäkuussa. Jyvät kypsyvät jo kesäkuun lopussa, jonka jälkeen koko kasvi kellastuu.
Levinneisyys

Kääpiölauhiota tavataan alkuperäisenä lajina ainoastaan Euroopassa. Lajin levinneisyysalue ulottuu Portugalista ja Pohjois-Espanjasta itään Alppien pohjoispuolitse Puolaan. Pohjoisempana sitä tavataan Britteinsaarilla, Tanskassa, Etelä-Ruotsissa ja -Norjassa sekä Lounais-Suomessa. Yhdysvaltain itärannikolle laji on levinnyt ihmisen mukana. Suomessa kääpiölauhio kasvaa ainoastaan Ahvenanmaalla, josta se löydettiin ensimmäisen kerran vuonna 1912. Nykyisin lajia tavataan alle kymmeneltä kasvupaikalta muun muassa Eckeröstä ja Jomalasta. Ahvenanmaalle laji on levinnyt mitä ilmeisimmin purjelaivojen painolastimaiden mukana.
Elinympäristö

Kääpiölauhio viihtyy kuivissa, hiekkaisissa kulttuuriympäristöissä, joita ihmisen toiminta pitää avoinna. Tyypillisiä kasvupaikkoja Ahvenanmaalla ovat polut, tienvarret, leirintäalueet ja rannat.
Aiheesta muualla

Kasviatlas 2022: Kääpiölauhion (Aira praecox) levinneisyys Suomessa.
Pinkka, Lajintuntemuksen oppimisympäristö: Kääpiölauhio (Aira praecox)
ITIS: Aira praecox (englanniksi)
United States Department of Agriculture (USDA): Aira praecox (englanniksi)
Kääpiölauhion kukintoja.
Lamothe (Haute-Loire)

| Lamothe |
| --- | --- |

 Lamothe
 Koordinaatit: 45°18′50″N, 3°25′31″E 
Valtio:  Ranska
Alue:  Auvergne-Rhône-Alpes
Departementti:  Haute-Loire
Arrondissementti:  Brioude
Pinta-ala:  
 – Kokonaispinta-ala:  12,2 km²
Väkiluku (2016):  870 
 – Väestötiheys:  71 as./km²
Kunnan numero:  43110
Infobox OKVirheellinen NIMI-arvo: 
Lamothe on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee Briouden kaupungin vieressä, vastapäätä toisella puolella Allierjokea.
Château de Lamothe
Kunnan nähtävyyksiä on linna Château de Lamothe. Se rakennettiin pääosin 1600- ja 1700-luvuilla keskiaikaisen 1300-luvun linnoituksen jäänteille. Ranskan vallankumoukseen asti linna kuului Dauphiné d'Auvergnen historialliseen alueeseen, Polignacin aatelissuvulle, sekä Montboissier-Montfort-Canillacin- ja Barentin-suvuille. Tämän jälkeen linna tuli kunnan omistukseen ja se muutti linnan kouluksi.
Aiheesta muualla

Kuvia tai muita tiedostoja aiheesta Lamothe (Haute-Loire) Wikimedia Commonsissa
Lampaanjärven työväentalo

| Lampaanjärven työväentalo |
| --- | --- |
Sijainti:  Lampaanjärvi, Pielavesi
Valmistumisvuosi:  1915
Rakennuttaja:  Lampaanjärven Työväenyhdistys ry
Runkorakenne:  hirsi
Julkisivumateriaali:  lauta
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lampaanjärven työväentalo oli Pielaveden Lampaanjärven kylässä sijainnut työväentalo.
Historiaa

Lampaanjärven työväenyhdistys perustettiin vuonna 1910. Talo valmistui vuonna 1915. Vuonna 1920 yhdistys liittyi Suomen Sosialistiseen Työväenpuolueeseen, ja talo takavarikoitiin vuonna 1923. Yhdistys lakkautettiin kommunistilakien nojalla vuonna 1932, ja talo myytiin samana vuonna. Yhdistys pääsi myöhemmin jatkamaan toimintaansa, mutta ei hankkinut taloa enää takaisin. Vuonna 1936 uutisoitiin Lampaanjärven työväentalolla järjestetyissä iltamissa tapahtuneesta pahoinpitelystä, eli jokin taho on tuolloin edelleen käyttänyt taloa. Talon myöhemmistä vaiheista ei ole tietoa, ja se on voitu sittemmin purkaa.